description: Д-р Стоилко Апостолов, управител на фондация "Биоселена", пред "Капитал"

title: Проектът "За Балкана и хората" подпомага фермери в "Натура 2000"

maintext:
© Фондация
FIBL
- Швейцария.
Д-р Стоилко Апостолов е завършил "Ветеринарна медицина" в Тракийския университет в Стара Загора. Има множество обучения, стажове и квалификации в Швейцария, Франция, Чехия по биопроизводство, преработка на храни, планиране и управление стопанства, разработване, мониторинг и изпълнение на проекти, директни продажби, устойчиво развитие на селски райони. От 1996 г. работи за развитие на биологично и устойчиво земеделие в България чрез различни проекти, изпълнявани от фондация "Биоселена", която е основана от Научния институт по биологично земеделие- Проектът е продължение на една инициатива, която се роди през 2007 г. и прерасна в неформална коалиция "Чиста храна - честен поминък". В края на 2008 г. по-голямата част от организациите, членуващи в тази коалиция, започнахме подготовка на проекта "За Балкана и хората". Впоследствие към инициативата се присъединиха Министерството на земеделието и храните и 4 швейцарски неправителствени организации. МОСВ също хареса проекта, но отказа да се включи с мотива, че няма достатъчно капацитет. През 2010 г. проектът беше харесан от Швейцарската агенция за развитие и сътрудничество и беше включен като предварително избран в Рамковото споразумение между България и Швейцария.- Дейностите са много и за да ни е по-лесно, сме ги групирали в три големи групи: плащане за екосистемни услуги и иновативни инструменти за финансиране на дейности в защитени територии; повишаване на доходите на местните фермери (къси вериги на доставки) и местните бизнеси, щадящи околната среда, опазване на редките български породи; укрепване на българското гражданско общество и на природозащитната общност, работа с деца, студенти и доброволци, подобряване и адаптиране на законодателството. Общият бюджет на проекта е 4.790 млн. швейцарски франка, от които 4.2 млн. е финансирането от швейцарската страна, а 590 хил. е съфинансирането от българските партньори. Проектът е с продължителност 5 години - от 3 септември 2012 до 2 септември 2017 г.- Това са едни от най-големите и най-опитни български неправителствени организации, както и двете най-големи швейцарски природозащитни организации. Трудности и проблеми имаше, най-вече породени от характера и поведението на отделни хора, но конфликти и напрежение между организациите не е имало. Най-трудно ни беше в периода март 2013 г. - ноември 2014 г. Смяната на три правителства, министри и висши чиновници блокира напълно работата на администрация, никой не искаше да рискува и да взема решения. Общата политическа и икономическа несигурност доведе до несигурност и сред целевата ни група - фермерите и местните бизнеси също се колебаеха да инвестират в нови дейности.- Готови са всички необходими данни, анализи, изчисления за въвеждане на плащания за екосистемни услуги. В процес на подготовка са наредбите, по които ще се изплаща това подпомагане. Тествани са пилотно 4 доброволни схеми, в които малки и средни компании, занаятчии, малък местен бизнес правят доброволни отчисления от печалбите си за финансиране на определени дейности в защитени територии – например залесяване с цел осигуряване на повече и по-качествена питейна вода за малък град в Балкана. Вече имаме успешен модел, който може да се прилага и на други места в страната. Тества се иновативен подход за финансиране на малък местен бизнес, който, вместо да връща средствата за инвестицията, ще внася част от бъдещата печалба в местен фонд, който след решение на общността ще финансира дейности в защитени територии. В процес на изпълнение са 5 пилотни проекта. Осем бизнес модела на предприемачи от Западен и Централен Балкан са подпомогнати чрез програмата за подкрепа на природосъобразни бизнеси, първите данни показват увеличение на приходите с над 20%.В партньорство с община Габрово е създадена Детска природна академия "Узана" – място за образование чрез игри и творчество. Обзаведена е интерпретативна горска пътека, разработени са 10 тематични програми, обучени са аниматори. Стотици деца са се вдъхновили от общуването с природата. Заедно със земеделското министерство и агенцията по храните направихме така, че Наредба 26 за директните доставки да бъде работеща, повече от 1000 български ферми са регистрирани по нея, 40 от тях преработват мляко и месо. Покрай многобройните дискусии и посещение на ферми в България и Швейцария беше променена не само Наредба 26, но и Наредба 44 - за регистрация на животновъдни обекти. Процесът продължи с приемане на нова Наредба 4, която позволява на животновъдни ферми да изграждат малки кланични пунктове във фермите си при облекчени условия. Фермерските храни са представени на 14 национални и 16 регионални събития с повече от 900 хил. посетители. От 6 юни 2015 г. всяка събота работи фермерски пазар в София (в кв. "Борово"). Индикаторът, който си поставихме за цел да следим, е как нарастват приходите на фермерите, след като започнат да продават директно. Първите данни показват, че приходите им нарастват между 30% и 60%. Направихме огромна стъпка за решаване на проблема със застрашените от изчезване местни породи. По темата работим от 2001 г. и резултатите са изключително добри. В момента 114 хил. животни от 33 породи се включени в развъдни програми. С финансиране от МЗХ беше изградена модерна ДНК лаборатория, която през следващите две години трябва да изследва по 1000 най-типични животни от всяка порода и да състави Генетична карта на породата. Най-важно е, че добрите резултати и успешните практики от проекта, свързани с преработка във фермата, директни продажби и къси вериги на доставки, се пренасят в националните политики. Не остават в папките с отчетите към донора.- Нито всички бизнеси, нито всички природозащитници могат да бъдат поставени в една група. Партньорите по проекта за единодушни, че най-голям интерес от опазването на природата би трябвало да има местната общност. Проектът ни е изключително насочен към повишаване на доходите на местните хора и местния бизнес, а не пряко към природозащитни дейности. Местните обаче отдавна са осъзнали, че за да върви бизнесът им и да продължат да има поминък, трябва да щадят природата. Никой не сече клона, на който седи. Така че местният бизнес, който е в хармония с природата, и природозащитниците са на едно мнение.- Забраните са въведени с цел да се опазят ценни местообитания или птици в зоните от "Натура 2000". За това, че фермерът спазва тези забрани, той получава компенсаторно плащане по Мярка 12 от ПРСР 2014 - 2020. Плащанията са различни и може да стигнат тавана от 108 евро/ха (например в Деветашко плато). Нашите наблюдения са, че компенсаторното плащане носи допълнителен доход на фермерите и наличието на ограниченията вече е по-скоро желано. Що се отнася до крайните продукти - сирене, кашкавал, масло, кисело мляко, фактът, че са произведени в чист район (в Балкана, в зони от "Натура") е още един мотив за потребителите да ги търсят. В районите, в които работим, вече имаме успешни примери, че от опазената природа се печели. "Натура" не е пречка, а възможност.- Бих казал, че опазената природа е предпоставка за много добър бизнес, а потенциалът само ще расте, защото въпреки усилията кътчетата със запазена природа намаляват постоянно. Инвестициите, които Европейската комисия прави в защита на зоните "Натура 2000" в ЕС, са в размер на 6 млрд. евро годишно, а печалбите за бизнеса се оценяват на 200 – 300 млрд. евро годишно. И в тези числа не влизат цената на питейната вода и въздухът, който дишаме.- Предстои ни още много работа, поставили сме си за цел да имаме поне 30 регистрирани ферми за директни продажби, предстои ни работа по създаване на колективна марка за качество заедно с фермерите, които работят по проекта. Бихме искали да помогнем за създаването на постоянен фермерски пазар в центъра на София по модел на други страни. Предстои доизграждането на Детска академия и посетителски център "Узана". През пролетта на 2017 г. ще организираме голяма международна конференция на високо ниво по темата за плащания за екосистемни услуги. Всичко това ще бъде придружено с много дни на отворените врати на ферми и бизнеси, подкрепени от проекта, за да популяризираме резултатите и да окуражим още фермери и бизнеси да се включат.


description: Ако се чудите къде да инвестирате и търсите доходност за средствата си, за Вас е иновативният онлайн депозит на Българо-американска кредитна банка....

title: Откриваме депозит изцяло онлайн, получаваме 0.20% бонус

maintext:
[Българо-американска кредитна банка]
Публикацията е част от платеното съдържание в Капитал Light.
Ако се чудите къде да инвестирате и търсите доходност за средствата си, за Вас е иновативният онлайн депозит на Българо-американска кредитна банка . Продуктът е разработен за частни клиенти и предлага надбавка от 0.20% върху стандартния лихвен процент. Освен че е сигурен и удобен, промоционалният депозит не изисква посещение на банков офис. Той е достъпен само на няколко клика разстояние през Виртуалната банка BACB Plus от компютър.Посещавайки сайта можете да откриете и управлявате дистанционно повече от един депозит. Избирате между 3, 6 и 12-месечен период, в зависимост от посочената валута. Независимо от това на кой продукт се спрете, ще получите надбавка от 0.20%.Депозитите се предлагат за клиенти, които нямат активна разплащателна, депозитна или друга сметка в БАКБ. Регистрацията отнема броени минути, като след получаване на необходимите документи, служител на БАКБ има грижата веднага да се свърже с Вас, за да потвърди параметрите на заявката.След обработката й в банката, ще получите на регистрирания електронен адрес за кореспонденция информация за IBAN на открития на Ваше име онлайн депозит в БАКБ. В рамките на 15 календарни дни след това следва да захраните депозита си чрез превод от Ваша собствена сметка при друга банка в България (която сте посочили в заявката за откриване).Онлайн депозитът е бърз, сигурен и удобен, но и носи със себе си предимствата на първата виртуална банка в България. BACB Plus е платформа с изцяло дигитализирани банкови услуги с максимална защита. Тя е с лесна навигация, удобна и интуитивна. Различните канали позволяват на потребителите да банкират без ограничения на устройството или средството за подписване на транзакции, което ползват.

fasttext_language: bg


description: Управителят на Piero 97

title: Иво Цеков: Медиа агенциите се хранят с все по-малък процент за обслужване

maintext:
Илюстрация Увеличаване Автор: Цветелина Белутова Смаляванеа>
Татяна Лозович и Александър Гагов, управител и зам.управител на MediaS Com
Инвестициите в дигитална реклама ще растат с по-големи темпове от целия пазар
"Медийният микс у нас е доминиран от телевизията, като делът й се запазва в последните години, въпреки значителния ръст на рекламата в интернет. Дигиталната реклама е втората по дял, като очакваме инвестициите в нея да продължат да растат с по-големи темпове от целия пазар."
Катерина Буюклиева, изпълнителен директор на Media Club
Телевизиите ще редуцират рекламните си блокове
"В момента е много затруднено реализирането на ефективна кампания. Рекламните блокове са много тежки. Най-логичното е да се редуцират рекламните блокове, да има по-малко на брой рекламодатели и това да са тези, които са склонни да платят по-висока цена за своето позициониране."
Интервюто е част от темата Най-големите медиа агенции: 23% ръст в която "Капитал" представи Топ 20 на медийните агенции в страната.Надяваме се малко да се стабилизира бизнесът. Има ръст на пазара и се надяваме да се нормализират реалните цени на рекламите, защото в последните 4-5 години доста спадаха. Всеки иска да е по-евтино, но няма как същевременно да иска и високо качество.От друга страна, и медиите не могат да се издържат, защото моделът им е това да се случва чрез рекламите в тях. Наблюдава се икономическа инфлация, съответно и медийна, и се очаква цените леко да се покачат. Въпросът е колко ще се задържи това ниво. Да има толкова много реклами вреди и на медиите, защото отблъскват зрителите. Не е редно големи рекламодатели с наистина големи бюджети да се показват редом с малките инвестиции. Цените трябва да са такива, че в скъпото време да са скъпите брандове със скъпите бюджети.Медиа агенциите се хранят с доста нисък процент, който постоянно намалява, и истината е, че почти не стига даже за издръжка. Процентите варират между 1.5% и 2%. Това е сериозен проблем на пазара. Рядко се отчита и фактът, че това е бизнес, който е силно зависим от икономиката.При нашия модел на работа рекламната агенция е тази, която решава какъв процент да бъде нашето възнаграждение и то пряко зависи от сделката им с рекламодателя. И при рекламните агенции процентите за обслужване, които получават, са все по-нищожни. За криейтив се плаща малко повече, защото са часове работа и си има определена ставка. Това, което се опитваме да вменим на рекламодателите, е, че колкото и пари да дават за реклама, си струва да инвестират и в изследване, стратегия, за да не се получи така, че парите им да отидат на вятъра. Най-трудната част от нашата работа е да посъветваме в кои медии за определени пари е най-добре да се направи разпределението.Ето какво коментираха други мениджъри на водещи медиа агенции:


description: Как върви избирателната активност, има ли сигнали за нарушения и какви са първите коментари на политици и експерти

title: LIVE: Как протичат изборите за президент и референдумът

maintext:
1
2
3
4
5
6 © Надежда Чипева
1
2
3
4
5
6 Премиерът Бойко Борисов заяви в началото на кампанията, че ще подаде оставката на правителството, ако Цецка Цачева загуби на първия тур.
© Юлия Лазарова
1
2
3
4
5
6 Почетният лидер на ДПС Ахмед Доган гласува рано сутринта. Той беше пазен от сериозна охрана от НСО, която не допусна екипа на "Дневник" да му зададе въпроси.
© Георги Кожухаров
1
2
3
4
5
6 Телевизионният водещ Слави Трифонов и екипът му от "Шоуто на Слави" инициираха референдума.
© Георги Кожухаров
1
2
3
4
5
6 Кандидатът на Реформаторския блок Трайчо Трайков гласува машинно.
© Надежда Чипева
1
2
3
4
5
6 Президентът Росен Плевнелиев призова за масово участие в президентските избори и на референдума.
© Юлия Лазарова
Опашка от желаещи да гласуват в Брюксел, 9,40 часа. Снимка от фейсбук страницата на ИПЕД.
Към 10 часа в секцията в Чорлу, Турция, вече има опашки. Снимка на наблюдател на Института за развитие на публичната среда, публикувана на фейсбук страницата им.
Днес се провеждат избори за президент и вицепрезидент, както и национален референдум. Жителите на квартал "Младост" в София пък гласуват за районен кмет. Провеждат се също така и частични избори за кметове на кметство Грохотно, община Девин, област Смолян, и кметство Друмево, община Шумен, област Шумен. Гласуването започна в 7 часа и ще продължи до 20 часа, когато ще бъдат обявени първите резултати от екзит половете на социологическите агенции. Най-важното за изборите и референдума можете да намерите в този текст , а по-долу екипът на "Капитал" ще ви информира как протича изборният ден, каква е избирателната активност, има ли сигнали за нарушения и какви са първите коментари на политици и експерти преди и след обявяването на резултатите.за това, че техни пълномощници и наблюдатели не са допуснати в няколко избирателни секции в Турция - в 2 секции в Чорлу, 4 в Текирдаг и в секциите в Люлебургас и Одрин. Според Ангел Джамбазки те имат всички документи, издадени им от ЦИК, но от секционните комисии освен че не са ги допуснали в помещенията, са им казали, че след това няма да им дадат и документите. ЦИК е сезирана за всеки един случай поотделно. Другото нарушение според тях е, че други хора попълват декларациите на изселниците, че няма да гласуват на друго място. За това патриотите са сезирали и Министерството на външните работи."Гласувах за стабилна и сигурна България, в която да живеем образовани, проспериращи", заяви тя, цитирана от БТА. Цачева допълни, че е гласувала и на референдума.Говорителят на ЦИК Цветозар Томов обясни, че избирателите първо трябва да бъдат питани дали ще гласуват за референдума, след което имената им да бъдат отбелязвани в списъка.Това съобщи пред БНТ говорителят на ЦИК Александър Андреев. Активността на изборите за кмет на "Младост" е 10.65%."Гласувах, за да дам сила на свободните хора", това заяви кандидатът за президент на Реформаторския блок Трайчо Трайков, цитиран от БТА. На въпрос какъв президент заслужава България, Трайков отговори "патриот, компетентен, с достойнство", предава още агенцията."Гласувах за една силна бъдеща национална държава, в която не купеният вот и чуждите интереси определят бъдещето на българските граждани", беше коментарът на кандидата на националистическите формации - НФСБ, АТАКА и ВМРО, Красимир Каракачанов. Той добави, че днес най-важното е българите да излязат да гласуват, за да намалят тежестта на "купения, етническия и корпоративния вот". Каракачанов сподели още, че не е гласувал на референдума заради аргументи против въпросите в него, съобщава БТА."Гласувах за държавен глава, който ще донесе спокойствие и по-малко напрежение в страната и ще върне чувството за достойнство на българите", заяви кандидатът на АБВ Ивайло Калфин. Той добави, че се надява на висока активност, включително за да бъде успешен референдумът."Призовавам народа да гласува по съвест, с разум, всеки да излезе и да гласува", коментира той, цитиран от БТА, след като упражни правото си на глас и на двата вота.Борисов заяви, че е гласувал и на референдума, защото "няма как да не гласува за нещо, което дава пряка демокрация" или да го отрича, предава БТА. Премиерът, който в началото на кампанията заяви, че ще подаде оставката на правителството, ако Цецка Цачева загуби на първия тур, подчерта, че "вотът за управляващото мнозинство и подкрепящите го партии е важен". На въпрос дали ще прави промени в кабинета след изборите, Борисов каза, че трябва да се види първо вотът за политическите партии, които имат свои кандидати."Сигналите за нарушения на изборните правила засега са 12, което е сравнително малко и изборите текат безинтересно", каза пред журналисти говорителят на Централната избирателна комисия Цветозар Томов, цитиран от БТА. Нарушенията касаят казуси като откъснати неправилно или пуснати несгънати бюлетини. На места пред секциите има дълги опашки и гласуването върви бавно.


description: Добри политики, по-висока конкурентоспособност на фермерите и нови географски пазари са факторите, от които ще зависи бъдещата реализация на българската продукция

title: Земеделските пазари в перспектива

maintext:
Успехът на сектора неизменно е свързан и с внедряване на иновациите, сдружаването и последователна маркетингова политика, бе сред изводите от конференцията
© Цветелина Белутова
300
млн. т зърнени култури е произвел ЕС през 2015 г., като 8.5 млн. т от тях са в България, обяви Йенс Шапс. По думите му селското стопанство в България има 5.6% дял в БВП, което е повече от средното за ЕС.
Това са някои от основните изводи от проведената в края на миналата седмица конференция "Перспективи пред пазарите на земеделска продукция в България и ЕС", посветена на пазарните политики, иновациите, добрите практики и невидимите заплахи при излизането на външни за ЕС пазари. Специален гост на събитието, организирано от вестник "Kапитал" и ICT Media, бе Йенс Шапс, директор на дирекция "Обща организация, икономика и анализ на пазарите на селскостопанска продукция" в главна дирекция "Земеделие" на ЕК, а сред лекторите бяха зам.-министърът на земеделието Васил Грудев и експерти от ведомството, изп. директор на Националния гаранционен фонд Самуил Шидеров, председателят на Института за агростратегии и иновации Светла Боянова, анализаторът и управител на "ИнтелиАгро" Николай Вълканов представители на бизнеса, технологичния сектор и др.
Политики и пазари
"В последните три години пазарът на селскостопанска продукция в ЕС минава през различни кризи и ние нямаме механизми да се справяме с тях. Търсим краткосрочни решения и понеже сега започва да се структурира новата ОСП, която ще се прилага от 2020 г., е време да поставим фокуса върху инструментите за влияние върху пазара", обясни зам.-министър Грудев. По думите му моментните кризи и флуктуацията на цените са най-големите предизвикателства за преодоляване. Той даде пример с тежките проблеми в млечния сектор, където в рамките на две години непрестанно са търсени краткосрочни решения, но всъщност не е намерен инструмент, който да реши проблема. Според Грудев в момента е необходима по-голяма гъвкавост за провеждане на проактивна политика за взимане на решения още преди да е настъпило събитието.
Политиките за пазарната подкрепа на земеделски продукти в България засега са два вида. Единият обхваща мерките на ЕС, като такъв пример е финансирането на промоционални програми. Бюджетът е увеличен от 111 млн. евро през 2016 г. на 133 млн. евро през 2017 г.
Другият вид засяга националните мерки, като фокусът през следващите години ще бъде върху създаване на фермерски пазари, скъсяване на веригата на доставки, директни продажби от фермата и въвеждане на търговските практики на ЕС в съвместните дейности с търговските вериги, обясни Слави Кралев, директор на дирекция "Пазарни мерки и организации на производители" в МЗХ.
Подкрепа ще има и за износа, като ще бъдат създадени два експортни съвета – в животновъдството и растениевъдството. Това вероятно ще се случи през следващата година, като в момента ведомството създава досиета на продукти и държави и събира информация, която трябва да подпомогне българските износители. Приоритет е и намаляването на тежестта при лицензирането на износа за трети страни. Преференцията тук обаче няма да е в полза на износителя, а в намаляването на митата на вносителя.
По думите на зам.-министър Грудев недостатък е, че при голяма част от производителите липсва последователна маркетингова политика, а сдружаването на производителите също не е достатъчно активно, макар че в последните години има напредък.
Ролята на иновациите
Политиките за пазарна подкрепа обаче няма да са достатъчни без подобряване на ефективността и конкурентоспособността на стопанствата. Тук водеща роля имат и иновациите, а финансирането им също е подкрепено от фондовете на ЕС. Девет са европейските програми за внедряване на иновации в земеделието, хранително-вкусовата промишленост и горите, стана ясно от презентацията на Светлана Боянова, председател на Института за агростратегии и иновации.
В България възможностите са в две мерки по селската програма до 2020 г., но едната от тях - за създаване на оперативни групи за изпълнение на иновативни проекти с бюджет 20 млн. евро, за жалост все още е в процес на разработка, докато внедряването на иновации вече дава своите резултати е ЕС и света. Като добър пример бе представена системата на италианската компания Green Aus, която наблюдава и контролира качеството и безопасността на даден продукт на всички нива в производството и вече се е наложила като стандарт за отговорност към потребителите. Няколко успешни модела има и от България, като например пазарът за онлайн търговия на земеделска продукция "Градинария" и системата за прецизно управление на животновъдни стопанства CoCoFarm на предприемача Магдалена Стефанова.
География на пазарите
В глобален план интересните за ЕС пазари са Канада и САЩ заради възможностите за либерализация на търговията, също Китай - заради ускоряващото се търсене на храни там, както и държавите от Близкия изток. Българският опит на китайския пазар вече е значителен, защото в страната е базиран Центърът за насърчаване на сътрудничеството в областта на селското стопанство между Китай и страните от Централна и Източна Европа. "За година и половина постигнахме голям напредък в електронната търговия, а в края на април бе подписано споразумение за изграждане на логистичен хъб в Бургас и така Бургас успешно се позиционира на пътната карта на Пекин", каза директорът на центъра Васил Гелев. Той анонсира подписването на споразумение за откриване на още логистични центрове и китайска инвестиция от 50 млн. долара в агроцентъра на Тракия икономическа зона. "През следващата година ще започне проект за джойн венчър за фарминг коопериране на китайски инвеститори и български малки фермери. Идеята е китайските партньори да осигуряват финансиране и техника и после да изкупуват продукцията на фермите", обясни Гелев.
Що се отнася до Канада и САЩ, все още секторът е предпазлив да прогнозира евентуалните ефекти от либерализацията на търговския режим. "След резултатите от изборите в САЩ все още е рано да говорим за ефекти върху Общата селскостопанска политика на ЕС", заяви гостът от ЕК Йенс Шапс.
Загубите от руското ембарго като мит
Загубите от руското ембарго са мит, или ако има голям ефект от тях, той е за единични производители. На това мнение бе анализаторът и управител на "ИнтелиАгро" Николай Вълканов. Той представи данни, според които износът на храни и живи животни за Русия е бил нищожен и преди ембаргото и преките годишни загуби са едва 12 млн. евро. "Една голяма част от българската продукция за Русия продължава да се реализира през трети страни. Беларус например се превърна в най-големия износител на плодове за Русия, нищо че никога не е имала такова голямо производство", обясни Вълканов. Той е категоричен, че износът на мляко и млечни продукти от България към Русия продължава и в момента, макар тези стоки да са ембаргови. "Големият проблем на България не е, че е загубила руския пазар, а че не търси достъп до важните пазари в Западна Европа и Близкия изток", заяви той.
Храни със защитени наименования ще се представят в търговските вериги
Български храни със защитени наименования да бъдат презентирани в търговските вериги, а в някои от тях да бъдат отделяни площи за директни продажби на малки производители. По тези две инициативи земеделското министерство вече води разговори с представители на големите вериги, съобщи директорът на дирекция "Пазарни мерки и организации на производители" Слави Кралев. По думите му това е част от усилията на ведомството за по-голямо присъствие на български стоки в големите вериги.
От следващата година се планира и създаване на постоянни фермерски пазари в големите градове, където производителите ще могат да предлагат стоката си директно на крайни потребители. За целта ще бъде въведена нова държавна помощ, която да субсидира общините, организиращи такива пазари.
До 2050 г. световното търсене на храни ще расте в големи мащаби, но пазарите на селскостопанска продукция ще продължават да изпитват кризи заради волатилността на цените, които засега трудно могат да се преодолеят с инструментите на настоящата Обща селскостопанска политика (ОСП). През такава криза в последните години преминава млечният сектор, а в момента и цените в зърнения сектор са в низходяща тенденция. Въпреки това именно зърнопроизводството в България успява най-добре да се възползва от повишаващото се световно търсене. С голям пазарен потенциал са още млечните продукти, биопроизводството и производството на пчелен мед, докато плодовете, зеленчуците и месодайното животновъдство са изправени пред предизвикателството да предложат по-качествени продукти, и то в достатъчно големи обеми. Така бъдещето развитие на всички стопанства извън зърнения сектор неизменно трябва да премине през повишаване на ефективността, внедряване на иновации, сдружаване и последователна маркетингова политика.


description: Държавната консолидационна компания, "Ел Би Булгарикум" и "Национална компания индустриални зони" са с нови ръководства

title: Лукарски ударно сменя директорски бордове

maintext:
Икономическият министър е назначил съветника си Владимир Каролев в борда на "Национална компания индустриални зони"
© Юлия Лазарова
По информация на "Капитал" размествания има също в "Кинтекс" и ВМЗ, но те още не са вписани в Търговския регистър.
Масови смени в ръководствата на подопечните му държавни компании започна министърът на икономиката Божидар Лукарски. Нови членове на съвета на директорите на Държавната консолидационна компания са вписани още в края на септември, а следизборни промени са направени и в бордовете на "Национална компания индустриални зони" и "Ел Би Булгарикум". По информация на "Капитал" размествания има и в ръководствата на "Кинтекс" и ВМЗ, но те още не са видими в Търговския регистър. За промените в редица бордове сигнализираха и от БСП.Двама от тримата членове на съвета на директорите на Държавната консолидационна компания (ДКК) са сменени със заповед на Лукарски от 19 септември, т.е. още преди президентските избори. Освободени са Лъчезар Борисов и Иван Симеонов, а на тяхно място са назначени Красимир Тенев и Лъчезар Калбуров за срок до 30 април 2017 г., когато изтича мандатът на борда. Няма промяна при третия член – Ясен Спасов, който е и изпълнителен директор на компанията.В същото време от БСП поискаха правителството в оставка да спре да прави кадрови рокади и заявиха, че политиката на назначаване на "калинки" трябва да бъде преустановена. Пред журналисти в парламента депутатът от левицата и министър на икономиката и енергетиката в правителството на Пламен Орешарски Драгомир Стойнев коментира, цитиран от "Медиапул", че двете нови назначения в ДКК са направени "с цел само да се граби" и че Тенев и Калбуров нямат никакъв опит.Официалните мотиви за освобождаването на предишните двама членове на борда на ДКК са скрити зад точка в договорите им за възлагане на управление. Интересна подробност обаче е, че точно преди седмица новият съвет на директорите на компанията, която през април стана едноличен собственик на "Ел Би Булгарикум", е гласувал промени в ръководството на дружеството, което държи лицензите за закваските за българското кисело мляко. Решението е подадено в Търговския регистър, но още не е влязло в сила, тъй като се изчаква тридневният срок за вписване. Факт е, че мандатът на отиващия си борд изтича на 1 декември 2016 г., но пък и промените са радикални. От старите членове остава единствено Боян Милушев, който е определен и за председател на съвета. Съставът на борда се намалява от петима на трима души, като на мястото на освободените четирима влизат Николай Кошутански и Десислава Христова, която става изпълнителен директор. Мандатът на новия съвет на директорите е три години (до 17 ноември 2019 г.).Промяна има и в борда на "Национална компания индустриални зони", която управлява няколко държавни зони в страната, включително тази в Божурище. От поста е освободен председателят на съвета на директорите Николай Ценков, а на негово място е назначен съветникът на икономическия министър Владимир Каролев. Решението на Лукарски за рокадата е от 14 ноември, веднага след втория кръг на изборите, и е влязло в сила преди ден. Като основание за смяната е посочена точка 17.1, буква "в" от управленския договор на Ценков. До редакционното приключване на броя от икономическото министерство не уточниха какво стои зад тази точка, нито какви са причините. За "Капитал" Ценков каза, че не е бил информиран за решението на министъра и не е запознат с мотивите му. Новоназначеният член на борда Каролев не беше открит за коментар.По информация на "Капитал" промени са направени и в държавните оръжейни дружества "Кинтекс" и ВМЗ – Сопот, но те още не са вписани в Търговския регистър. По думите на Драгомир Стойнев в сопотския завод е сменена голяма част от борда и е назначен Атанас Трифонов, който е временно изпълняващ длъжността председател на ГЕРБ в града. И двете компании наскоро бяха прехвърлени под шапката на ДКК.


description: В рубриката на "Капитал Daily" събираме информацията за управленските промени и новини за лидерите на бизнеса в България и по света от изминалите седем дни

title: Имената на седмицата

maintext: Карин Йохансон е новият изпълнителен директор на "Волво груп България", представител на тежкотоварните автомобили "Волво" и "Рено" в България, съобщиха от компанията. Тя има над 20 години опит във "Волво груп тръкс". Карин Йохансон има магистърска степен по индустриално инженерство от Chalmers Technical University в Гьотеборг. През последните три години управлява стратегията и инвестициите на компанията в изграждането на търговската мрежа в Централна и Северна Европа. Преди това Йохансон е отговаряла за разработването и прилагането на програмата за развитие на търговските компетенции на екипите в Европа, Африка и Близкия изток.


description: Патриотите не подкрепиха половината текстове в закона, след като исканията им за увеличение на минималната пенсия бяха отхвърлени в бюджетната комисия

title: Депутатите бламираха бюджета на общественото осигуряване

maintext:
Според председателя на бюджетната комисия Менда Стоянова в името на популизма патриотите, "Атака", БСП и ДПС са се обединили, "за да приемем нещо, което е абсолютно юридическо недоносче"
© НАДЕЖДА ЧИПЕВА
Депутатите от бюджетната комисия сътвориха правен прецедент, след като приеха само част от бюджета на държавното обществено осигуряване за следващата година. Текстът ще влезе на второ четене в залата, без ресорната комисия да е одобрила основни параметри като консолидираните приходи и разходи. Ако депутатите гласуват по същия начин и по време на заседанието на парламента, приемането на целия проект се обезсмисля. Ще се наложи да бъдат правени и промени на коляно в бюджета на държавата, тъй като двата закона за свързани.Дотук се стигна, след като на заседанието на бюджетната комисия депутатите не подкрепиха популистките предложения на Патриотичния фронт и "Атака" за увеличение на минималната пенсия. Така за някои текстове в закона нямаше мнозинство, тъй като бяха подкрепени само от ГЕРБ и част от Реформаторския блок, а останалите партии бяха "против" и "въздържал се"."Родихме един бюджет, който мога да категоризирам като чудовище. Не знам чисто юридически как този бюджет, ако бъде приет в зала по този начин, може да работи", заяви председателят на бюджетната комисия Менда Стоянова. Гласуването на проекта в залата е предвидено за сряда, като очакванията са кашата там да е по-малка, тъй като народните представители нарочно ще поддържат нисък кворум.Патриотичният фронт и "Атака" предлагаха два варианта за увеличение на минималните пенсии. Първият е за 300 лв. минимално обезщетение за старост от първи юли, за което са нужни допълнителни 800 млн. лв. само за 2017 г. Вторият е за 200 лв. минимална пенсия и преизчисляване на всички останали според ръста на осигурителния доход за 2012 г. от 1 април (за което също са нужни около 800 млн. лв.).След като не получиха подкрепа, депутатите от двете парламентарни сили започнаха да гласуват "за" по текстовете от бюджета на ДОО избирателно, като така не беше одобрен трансферът на държавата към НОИ за допълване на дефицита, както и текстът, който казва, че законът влиза в сила от 1 януари 2017 г. В същото време беше одобрен бюджетът само на фонд "Пенсии", в който се залага 2.4% увеличение на пенсиите от средата на годината."Не мога да коментирам юридически какво означава това. Надявам се, че в зала ще се прояви разум и същите тези представители на парламентарните групи, които бламираха този бюджет, ще се поправят", заяви Стоянова.Ако бюджетът на ДОО в залата бъде гласуван по същия начин като в комисията, има вариант президентът да му наложи вето. Тогава НОИ ще работи по финансовия план от тази година. Ако види, че започват да падат текстове, ГЕРБ също може да гласува против и така законът ще отпадне на второ четене. От финансовото ведомство не можаха да обяснят какво трябва да се промени в приходната и разходната част на бюджета на държавата, тъй като двата проекта са свързани. За следващата година трансферът от републиканския бюджет към този на ДОО е почти 5 млрд. лв., а общите разходи са 10.4 млрд. лв.В същото време депутатите от бюджетната комисия приеха без особени драми бюджетите на държавата и на здравната каса. ГЕРБ, БСП и ДПС не бяха внесли предложения за промени, каквато беше и предварителната уговорка, с изключение на някои технически неща. От проекта на НЗОК отпадна текстът, с който здравната каса можеше да прекрати предварително договора си с болниците, без да чака съдебно решение по евентуален спор с клиниките. От всички искания за повече разходи в бюджета на държавата успя да се промъкне само едно – за повече пари за БАН (10 млн. лв.) и за Софийския университет (500 млн. лв.). То беше внесено от Борислав Великов от Реформаторския блок, но получи и подкрепата на патриотите, АБВ, "Атака", част от БСП.


description: Дистанционните MBA програми са популярни за хората, които имат ограничено време, но търсят възможности за развитие

title: Бизнес обучения от вкъщи

maintext:
Case Study
Виктория Блажева, първи вицепрезидент и директор "Връзки с обществеността и комуникации" на УниКредит Булбанк. В момента учи втори семестър MBA в Warwick Business School:
Избрах програмата, за да мога да съчетавам учене, работа и грижа за малко дете
Онлайн MBA програмата на Warwick Business School е смесена форма на обучение. Има онлайн лекции и материали, задължителни присъствени модули и стандартно офлайн явяване на изпити. Избрах университета и дистанционното му обучение, за да мога да съчетая учене, работа и грижа за семейство с малко дете.
През първата година имахме шест задължителни предмета - "Финанси", "Икономика", "Управление на операции", "Бизнес моделиране", "Маркетинг" и "Организационно поведение". През втората година има един задължителен предмет и още шест или седем избираеми, сред които "Международен бизнес", "Сливания и придобивания", "Корпоративни финанси" и т.н. Всеки семестър се учат едновременно по три модула/предмета. Всеки модул съдържа онлайн бележки по лекциите, записани на видео онлайн лекции, онлайн лекции на живо под формата на уебинари, които се провеждат на специални платформи и т.н. За мен тези уебинари се падат вечер след работа, но за други колеги по света е рано сутрин или по средата на нощта. Допълнително има онлайн форуми, в които студентите дискутират и обсъждат задания или проекти, и т.н.
Всеки модул в Warwick e разделен на 10 урока. Бележките по лекциите са около 200 - 250 страници заедно с примерите от практиката, които моят университет, а и повечето други, купуват готови от HBS, INSEAD или IMD. Има и видеа с обща продължителност около 20 - 25 часа. По всеки предмет обичайно се дава онлайн достъп до два учебника, всеки с по 300 - 400 страници. Истината е, че човек бързо разбира, че няма да може да прочете всичко и трябва да приоритетизира и избира – точно както е в реалния живот. По всеки предмет/модул има по един или два доклада за писане по време на семестъра и финален изпит.
Цената
Цената на онлайн обученията варира в доста големи интервали в различните университети. В Warwick таксата е около 24-25 хил. GBP, но с допълнителните разходи реално стига 30 хил. GBP. Аз спечелих и стипендия, която поне отчасти облекчава бюджета. Това все пак е по-евтино от стандартното MBA в същото бизнес училище, чиято такса в момента е над 35 000 GBP.
Времето за учене
С по-малко от 10 - 15 часа на седмица трудно ще си вземеш изпитите в добрите университети. Ако искаш да си в топ 5% на класа, трябва да отделиш поне по 25 часа на седмица, а и повече. Имам колеги на доста високи позиции от Русия и Индия например, които напуснаха работа и учат по 30-40 часа на седмица. Един много добър английски кардиохирург започна работа от 9 до 5 във фармацевтичната индустрия, защото не можеше да съчетае недоспиването от дежурствата в болницата с допълнителното недоспиване заради ученето.
Балансът работа - учене - личен живот
Модерният в момента термин не е баланс, а постигане на енергиен ритъм и създаване на навици. Например аз съм си сложила в календара всеки ден учене от 5:00 до 7:30 сутринта. Ясно е, че не успявам винаги, но поне знам какъв е планът и към какво се стремя. Веднага щом закарам двегодишния си син на детска градина сутрин, си пускам аудиолекциите на път за работа в задръстването. Много от моите колеги от университета имат прилив на енергия вечер и техният ритъм е да учат, след като си легнат всички у тях. Един колега от Пакистан, който работи в Абу Даби, си е направил, както той го нарича, "бойна станция" с две бюра в офиса си – едно за работа и едно за учене. Един от висшите мениджъри в международна компания от енергийния сектор, който е от Мавриций, но живее в Маями, почти всяка седмица прави презокеански пътувания. Той пък учи само по самолетите. Всеки намира ритъма си по различен начин.


description: Лидерът в класацията "Гепард" от 2013 г. "Био фарминг" бележи близо 60% ръст на приходите през 2015 г.

title: Новата земеделска звезда на Северозапада

maintext:
1
2 През 2015 г. "Био фарминг" завършва изграждането и пуска в експлоатация собствена зърнена база с капацитет 12 хил. тона
© НАДЕЖДА ЧИПЕВА
1
2 Управителят на "Био фарминг" Росица Цекина обяснява, че от създаването на компанията досега са инвестирани около 25 млн. лв.
© НАДЕЖДА ЧИПЕВА
Статията е част от класацията на най-динамичните малки и средни компании "Гепард". Поръчайте изданието на хартия или в pdf формат тук или на 02/4615 271 и 02/4615 349. Цена 15 лв. с ДДС и доставка.
Визитка:
Име: "Био фарминг"
Сектор: Агробизнес
Създадена: 2009 г.
Акционери: Фирми от групата на "София Франс ауто" (Стоян Желев)
Управител: Росица Цекина
"Ние нямаме друг избор, освен да правим интензивно земеделие, да съхраняваме продукцията, да работим със съвременна техника, да купуваме високопроизводителни семена, защото вече се конкурираме с производителите на европейско ниво, за които един среден добив от 800 кг/дка е нещо нормално."
Росица Цекина, управител на "Био фарминг"
Тежкият кръст, който носят победителите, се изразява в това, че очакванията към тях обикновено са по-високи. Така е не само в спорта, но и в бизнеса. Лидерът от класацията на най-динамичните компании през 2013 г. успя да докаже, че може да оправдае тези очаквания. Специализираната в зърнопроизводство "Био фарминг", която през 2013 г. зае първо място сред гепардите с ръст на приходите от над 7000%, се връща в подреждането две години по-късно, като се нарежда осма в сектор земеделие с увеличение на оборота от 58% до 4.9 млн. лв. спрямо 3.1 млн. лв. година по-рано. Разликата в представянето на "Био фарминг" в класацията през тези две години е, че ако през 2013 г. ръстът на бизнеса се дължеше от еднократния ефект на инвестиционни сделки за земеделска земя при ликвидирания фонд "Еларг", сега скокът идва от оперативната дейност, което е индикация, че след придобиването на тази земя мениджмънтът е съумял да я управлява добре."Био фарминг" е създадена през 2009 г. Собственици на компанията са основните акционери в групата "София Франс ауто", която е официален представител на Peugeot за България и в която мажоритарен дял и ръководна функция има предприемачът Стоян Желев. На оперативно ниво "Био фарминг" се управлява от Росица Цекина."Когато се създаваше компанията, намерението беше тя да се занимава с органично месодайно животновъдство. Трябваше да се отглеждат телета и крави за месо, а по методите на биоземеделието за тези животни е необходима една по-голяма площ", разказва тя. Така екипът започва да търси земи, за да може и ливадите, на които ще пасат животните, също да отговорят на критериите за биопроизводство. Подходящи площи компанията намира в района на Криводол. Те се наемат от местната администрация за един по-дълъг период с оглед голямата инвестиция, която планират акционерите. Междувременно "Био фарминг" започва и да купува земи в Северозападна България, за да отглежда на тях биофуражите, необходими за изхранване на животните през зимата. Впоследствие идеята за създаване на биоживотновъдното стопанство обаче така и не се осъществява. Фирмата се насочва към отглеждане на зърнени култури, а производствената база остава в Криводол. Днес в този район "Био фарминг" обработва около 19.7 хил. дка, засети с пшеница, царевица, ечемик, рапица и слънчоглед, като половината от тази площ е собствена земя.Другото направление в бизнеса на компанията е отдаването на земеделска земя под наем. Дружеството притежава 32 хил. дка в землищата на Видин, Монтана и Враца и макар че самото то е арендатор на някои места, отдава под наем и аренда над 2/3 от собствените си земи. Обработката на земя в голям брой землища позволява дружеството да диверсифицира рисковете, свързани с локалните климатични проявления и природни бедствия, се посочва в отчета за дейността му за изминалата година.Обратно на подсказката в името, зърненото стопанство на фирмата не е биосертифицирано. По методите на биологичното производство се отглеждат малки, по-скоро бутикови насаждения с лимец и орехи. "За да бъде една компания успешна в зърнопроизводство, й трябва мащаб. Няма как да този бизнес да носи добри резултати, ако отглеждаш 50 или 100 дка. От друга страна, ако си биологичен производител, насажденията ти трябва да са винаги на една и съща земя, която не се тори и върху която се извършват определени манипулации през годината. Проблемът в България е, че собствеността е изключително раздробена и във всяко землище парченцата на различни собственици са разпръснати. Всяка година арендаторите с права в едно землище се събират, за да се споразумеят кой коя площ ще обработва. Поради тази система на разпределяне няма как да се прави биопроизводство, защото не се знае какви масиви ще обработваш следващата година", обяснява Росица Цекина.От създаването на компанията досега нейните собственици са инвестирали около 25 млн. лв. В това число влизат покупките на земя, техника и внедряването на технологии. През 2015 г. "Био фарминг" завършва изграждането и пуска в експлоатация собствена зърнена база с капацитет 12 хил. тона. Офисите и логистиката на стопанството се помещават в старата хлебопекарна на Криводиол, която е била сериозно реновирана. Компанията също така е осигурила общежитие за работниците, които са командировани в града от други места на страната. Техниката за разлика от тази в много други стопанства, които се възползват от възможностите на европейското финансиране и субсидии за модернизация, тук също е купувана със собствени средства на инвеститорите."Имаме три комбайна, два големи трактора с мощност над 300 конски сили и много различни други машини. Опитваме да купуваме нови, а не употребявани", обяснява Росица Цекина. По нейните думи бизнесът е все още в началото и няма как да има висока възвращаемост на инвестицията. "В земеделието това е процес. Минават години, в които изчистваме и разработваме земята, така че тя да започне да дава добри добиви", казва тя.Предвид низходящия тренд в цените на зърнените култури от последните няколко години секторът зависи все повече от високия добив в зърнопроизводството. В това отношение "Био фарминг" също има добри резултати. Ръстът на добива общо за всички култури през 2015 г. е 20% спрямо 2014 г., като индивидуалният при някои от тях е значително по-голям."Година по-рано отново имахме ръст от 23%, но трябва да се има и предвид, че започнахме от ниски нива. Прилагаме съвременна агротехнология и само за да оправим земята с правилни обработки, трябват две години. В тези години добивите са ниски", разказва управителят на "Био фарминг". Тя разкрива още, че ръстът на приходите на дружеството се дължи, от една страна, на факта, че компанията е започнала да обработва повече земя, а от друга, и на повишения добив от единица площ. Най-доходоносната култура в последните години е рапицата, но тя е и най-рискова за отглеждане поради високите й разходи и крехкост. "Био фарминг" помни и такива години, в които посевът или е измръзвал през зимата, или въобще не е успявал да се развие добре.Въпреки добрите новини за увеличени добиви и по-добри финансови резултати бизнесът на "Био фарминг" остава точно толкова труден, колкото е той за всеки друг представител на земеделския сектор. И това се дължи не само на зависимостта му от настроенията на времето, но и на все по-трудната пазарна среда. Ниската печалба на компанията през 2015 г. (виж таблицата) се дължи именно на неблагоприятните климатични условия и наводненията в Северозападна България. От друга страна, цените на зърнените култури са в устойчив низходящ тренд заради рекордни световни реколти в последните години. Освен това българските зърнени стопанства трябва да се справят с все по-голяма конкуренция от страна на европейските, чиято производителност е значителна."Ние нямаме друг избор, освен да правим интензивно земеделие, да съхраняваме продукцията, да работим със съвременна техника, да купуваме високопроизводителни семена, защото вече се конкурираме с производителите на европейско ниво, за които един среден добив от 800 кг/дка пшеница е нещо нормално", казва Цекина. Тя посочва, че ефективността на едно зърнено стопанство може да се повиши само чрез по-висок добив от декар. Така например, ако разходите за производството на дка пшеница варират между 150 и 180 лв./дка, борсовата цена на изкараното от декар е 125 лв. и субсидията 28 лв. При това излиза, че някои стопанствата не само работят без печалба, но и в някои случаи са на загуба."Нашият единствен шанс е да увеличим добива, така че да има икономически смисъл от работата ни", казва Цекина. "Субсидията не е дар от Бога, нито златен дъжд. Тя е това, което ни позволява поне малко да сме конкурентни с европейските производители, с които плащаме еднакви други разходи – за семена, торове и техника", допълва тя и подчертава, че от всички земеделски дотации "Био фарминг" получава единствено преки плащания за декар.Друг голям проблем в България са набезите и кражбите от полето. Преди около година от едно от землищата на "Био фарминг" само за няколко дни изчезват добивите от 2000 дка царевица. "Крайните редове не бяха докоснати, а навътре в насажденията всичко беше обрано до шушка. Когато влязоха комбайните и показаха добив нула, не можахме да повярваме. Загубата ни тогава беше драстична", спомня си управителят на компанията. Поради тази причина сега се налага поне четири месеца в годината нивите да се охраняват, което е свързано с допълнителни разходи.Плановете за развитие на компанията засега не са свързани с навлизането й в други сегменти. "Стопанството е организирано по определен начин, а всеки нов сегмент изисква нова инвестиция. Ние искаме да стабилизираме и увеличим сега съществуващото и то да работи абсолютно самостоятелно", казва Цекина. Тя обяснява, че със собствената зърнобаза фирмата има потенциала да увеличи производството си с още поне 50%. Целта сега е това да се случи и чрез нарастване на площите и чрез инвестиции в увеличението на добивите. "Ако ни се удаде възможност да обработваме повече земя в този регион, категорично ще го направим, защото окрупняването намалява разхода за единица производство", добавя управителят.


description: Роскомнадзор е заявил, че изпълнява решение на съда, с което се цели да се запазят личните данни на потребителите в Русия, пише Reuters. Регулаторът...

title: Русия блокира професионалния сайт Linkedin

maintext: Роскомнадзор е заявил, че изпълнява решение на съда, с което се цели да се запазят личните данни на потребителите в Русия, пише Reuters. Регулаторът вече е наредил на доставчиците на интернет в страната да спрат достъпа до социалната мрежа. През миналата година страната прие специален закон, който изисква от социалните мрежи да отговарят на определени изисквания за защита на личните данни на руските граждани. Решението на съда е, че Linkedin не отговаря на тези изисквания. От спиране са заплашени и други сайтове, като изборът това да стане с Linkedin най-вероятно е и предупреждение към тях, че Москва смята твърдо да спазва новото законодателство, които според някои цели е чиста форма на цензура.


description: Може да гласувате само на един въпрос, но вдигате цялата активност

title: Наръчник на избирателя: Какво да знаем за гласуването на референдума

maintext:
Слави Трифонов призова хората да гласуват масово на референдума
© Георги Кожухаров
За референдума избирателят гласува с отделна бюлетина, която той получава, след като бъде отбелязан в отделен списък.Гласуването за референдум не е задължително - уредбата на референдумите е в отделен закон, който остана извън полето на законодателя.На референдума са поставени три въпроса, но не е необходимо да се отговаря и на трите, вотът е действителен и ако в бюлетината има отговор с да или не само на един или два въпроса.Преди да реши дали да гласува на референдума и как точно, добре е избирателят да помисли доколко е наясно какви точно последици може да има подкрепата на всяко едно от трите предложения. Вкарването им в референдум бе опасен популистки ход, защото на пръв поглед отговорите и на трите изглеждат лесни, но всъщност нито един от тях няма еднозначен отговор с да и не, без да се знаят параметрите, при които ще бъдат приложени. За тези пък, които не подкрепят въпросите в референдума и не искат той да произведе ефект, при сегашните обстоятелства е по-добре въобще да не гласуват, за да не вдигат избирателната активност над 50% - това е единственият ход допитването да остане невалидно и да не се взима предвид от парламента.Вижте още:


title: Любовната игра на Европа с Тръмп

maintext:
- След шока от избирането му Берлин, Париж и Брюксел посрещат хладно Доналд Тръмп.
- Големите играчи в ЕС покачват мизата, за да неутрализират евентуалните блъфове без покритие на следващия американски президент.
- За момента най-видимият отговор от ЕС на избора на Тръмп е приемането тази седмица на новата отбранителна стратегия на съюза.
както и
В седмицата след шокиращия за повечето европейци избор на Тръмп
, че на 45-ия американски президент трябва да му бъде предложена доза "трудна любов" като
.
И както изглежда, засега този подход не се харесва на Тръмп – въпреки че един от първите му разговори като избран държавен глава беше с Меркел, екипът му не даде никакви подробности за него за разлика от детайлите от беседата му с руския президент Владимир Путин.
Много европейски лидери също биха искали да кажат, че Тръмп не е техния президент
Фотограф: BECK DIEFENBACH [Reuters]
"Германия и Америка са свързани от ценностите на демокрацията, свободата и уважението към върховенството на закона и достойнството на хората, независимо от неговия произход, цвят на кожата, религия, пол, сексуална ориентация или политически възгледи... Предлагам на американския президент сътрудничество на базата на тези ценности."
Ангела Меркел, канцлер на Германия
"Събитията от последните месеци и дни са тревожен знак за всички, които вярват в либералната демокрация. Най-накрая трябва да започнем да координираме действията си, да върнем усещането за посока, да върнем доверието и усещането за предвидимост. (...) Нито една страна не може да бъде велика в изолация."
Доналд Туск, председател на Европейския съвет
"Ще загубим две години, докато г-н Тръмп обикаля света, който е напълно непознат за него." С тази леко обидна (макар и не невярна) констатация председателят на Европейската комисия Жан-Клод Юнкер формулира очакванията на европейската бюрокрация към новоизбрания американски президент. Юнкер е известен с неделикатния си език. Високомерните му коментари по повод референдума за Brexit например вероятно допринесоха с не един процентен пункт за решението на британците да кажат byе-byе на ЕС. Този път обаче думите му, само пет дни след изборите в САЩ, довели Доналд Тръмп до Белия дом, едва ли са само плод на ненавременна комбинация от джин-тоник и шардоне.Хладни изявления направиха германският канцлер Ангела Меркел, френският президент Франсоа Оланд и вероятният му наследник Ален Жюпе,председателят на Европейския съвет Доналд Туск.във Франция и Германия, както и сред европейските институции в Брюксел се очертава консенсуспревантивна мярка срещу възможността новият обитател на Белия дом да разгърне всички свои предизборни идеиТова е доста рязък завой от обичайната позиция на европейските страни да чакат новата администрация във Вашингтон да формулира своята политика (което обикновено става поне шест месеца след встъпването в длъжност на новия президент).Бъдещата политика на Доналд Тръмп засега е неясна най-малкото защото всяко едно негово твърдение може да бъде оборено с друго негово твърдение. А и не за пръв път новият обитател на Белия дом е посрещан с подозрение. Преди 36 години очакванията към Роналд Рейгън също не са били високи, но въпреки това той остава един от най-популярните американски президенти. През 1980 г. недоволството на американците от кандидатите им за президент е рекордно високо. И бе надминато за пръв път едва тази година.Единственото сигурно нещо е, че Тръмп не харесва поетите от САЩ в чужбина ангажименти в областта на сигурността, търговските договори (основно Северноамериканското споразумение за свободна търговия НАФТА), но пък за сметка на това харесва авторитарните лидери. Последното често се тълкува като реверанс към Русия. То обаче е по-скоро е възхищение от възможността на Путин да прави каквото си поиска - нещо, което американският президент не може да се позволи, ограничаван от Конгреса, Федералния резерв и на последно място от европейските си съюзници. В Белия дом Тръмп някак как да каже просто "уволнен си", както правеше в реалити шоуто си, т.е. дори предполагаемата нова политика към Русия може да се окаже мираж. Нещо повече - сблъсъкът на две такива егота може да доведе до сериозен конфликт, както предупреждава Марк Галеоти в сп. Foreign Policy.Въпреки това, както изглежда, Германия, Франция и европейските институции в Брюксел се готвят за по-лошия сценарий, в който Тръмп осъществява на практика предизборните си приказки - изоставянето на ангажимента за взаимна защита с Европа ("честито, вече ще се отбранявате сами"), жестове към Русия и признаване анексирането на Крим (само ден след разговора между Тръмп и Путин руските самолети подновиха бомбардировките в Сирия), нецензурни подмятания към европейския социален модел и открита подкрепа за популистите в Европа (като например Вашингтон да назначи Найджъл Фараж, главният пропагандатор на Brexit, за американски посланик в Брюксел) и т.н."Германия и Америка са свързани от ценностите на демокрацията, свободата и уважението към върховенството на закона и достойнството на хората, независимо от неговия произход, цвят на кожата, религия, пол, сексуална ориентация или политически възгледи... Предлагам на американския президент сътрудничество на базата на тези ценности", декларира Меркел в първото си обръщения към Тръмп. Като се има предвид, че цялата кампания на следващия президент беше подигравка именно с тези ценности, очевидно е, че Берлин влиза почти all-in в предстоящата дипломатическа игра, ако използваме терминологията, добре позната на собственика на казината "Тръмп".В изявлението си Туск (чиято съпруга беше казала, че на света е достатъчен само един Доналд) писа, че уважава избора на американския народ, съзнавайки предизвикателствата, които резултатите от изборите ще донесат на трансатлантическите отношения. И допълни, че не вярва, че "която и да е страна днес може да бъде велика в изолация", явна ирония с предизборния девиз на Тръмп "Да направим отново Америка велика".Реакцията в Европа не е просто резултат от шок. През 2004 г., когато Джордж Буш-младши беше преизбран за втори мандат за президент на САЩ, Париж, Берлин и Брюксел бяха застинали в тих ступор. Сега посланията към Тръмп изглеждат координирани, като целта е да се обърне ситуацията на масата на преговорите – вместо да се предугаждат бъдещите политически цели на новата американска администрация и да се търси компромис, този път Вашингтон трябва да се съобразява с позициите на своите европейски партньори. Както отбелязва Джеръми Шапиро от Европейския съвет за външна политика, който е бивш анализатор за Европа в американския Държавен департамент, "ако европейските правителства не предприемат сериозни стъпки да си подсигурят добра сделка с президента Тръмп, те най-вероятно в крайна сметка ще получат лоша". Подобни препоръки отправиха почти всички тинк-танкове, които имат влияние върху формирането на европейската външна политика.Подобно превантивно покачване на мизата цели да неутрализира евентуални блъфове без покритие, каквито Доналд Тръмп със сигурност обича, независимо дали става дума за ареста на Хилъри Клинтън или за незабавното депортиране на 11 млн. имигранти без право на престой в САЩ. Проблемът е, че залозите, които страните от ЕС могат да правят, са малки, а обща позиция едва ли може да се очаква.Както предупреждава Шапиро, "разбира се, най-важният факт за европейската система на управление е, че само защото нещо е необходимо, това не означава, че то ще се случи". Още от момента на избора на Тръмп между държавите от ЕС започнаха разделения (без участието на България, която е твърде заета с отношенията си с Русия).Великобритания, съвсем очаквано, вижда в Тръмп възможност да договори сделка с Вашингтон, с която да натрие носа на Брюксел. Италианският министър на външните работи Паоло Джентилони пък коментира, че политиката към разведряване на отношенията с Русия, която се предполага, че Тръмп ще следва, е добра за Италия. Виктор Орбан в Унгария вече поздрави ентусиазирано новоизбраният американски президент, а загряващите антисистемни играчи като Марин льо Пен във Франция (за която е доказано, че е получавала руско финансиране) или холандският популист Геерт Вилдерс получиха огромна инжекция стероиди.В същото време първоначалната реакция (особено лековатите приказки на председателя на ЕК Юнкер) могат да предизвикат доста бурен отговор от Тръмп, който е известен с това, че на всяка критика отговаря с лавина от обиди и контраобвинения. Фактът, че засега Twitter профилът му мълчи, може и да е резултат на това, че едва ли знае кой е Юнкер или Туск.За момента най-видимият отговор на ЕС на избора на Тръмп е приемането тази седмица на новата отбранителна стратегия на съюза. Тя включва възможността европейските сили за бързо реагиране да бъдат изпращане в чужбина, създаването на постоянен щаб за планиране на евентуални операции, координация на отбранителните бюджети и съвместно закупуване на военни технологии, както и засилено сътрудничество (т.е., без да е нужно всички 28 страни да участват) между държавите в създаването на отбранителен капацитет. Планът беше отговор на Brexit, но с идването на Тръмп, който открито говори, че европейците не правят достатъчно за собствената си сигурност, той придобива много по-спешни измерения. Въпросът, както винаги, е дали европейските страни могат да постигнат обща политика за използването на капацитета, който евентуално биха създали.Опитът на Берлин, Париж и Брюксел да играят като равни със САЩ със сигурност изглежда смислен и отговаря на номиналната тежест на ЕС - най-голямата икономика с 500 млн. души население. Американският в. The New York Times вече обяви Меркел за последния защитник на либералната демокрация в света, а германските медии преливат от суперлативи за нейния отговор на избирането на Тръмп. Проблемът е дали новият американски президент може да приеме ЕС за равноправен партньор, ако Брюксел не покаже способност да реши поне един проблем, без да се крие зад гърба на Вашингтон.


description: Три клипа на "Виваком", "Фантастико" и Уникредит Булбанк възбудиха дискусия в социалните мрежи. Какво могат да извлекат рекламодателите като урок от тях

title: Корпоративното видео: начин на употреба

maintext:
как тези клипове се възприеха от
потребителите в социалните мрежи и защо и какви уроци могат да извлекат рекламодателите от цялата история.
Александър Миланов, комуникационен специалист
Във визуалната комуникация на "Виваком" и на веригата "Фантастико" сме свидетели на стратегическа грешка в отношението към потребителите на съдържанието – подценяването на аудиторията и поставянето й в клишираната рамка – на зрители, за които евтиното е свръх желано. Видеото, което трябва да мотивира млади "лъвчета" в телекома да станат "акули" в продажбите, като им показва "златната" страна на търговията, вместо да представи достойно служителите, които трупат доверие за марката, показва ключовите лица в една порочна, тъжна и плашеща роля – на хора с много дефекти, които успяват на магия. Телекомът разчита да мотивира хората си чрез привидно забавен клип, в който не се спестява нищо от жестоката битка за всяка сим карта – борбата за бонуса, заучените фрази, които не създават доверие, както и привидно помагащото клиента поведение, зад което се крие битката за таргета. Видеото е предназначено за немотивирания млад човек на пазара на труда, който бързо трябва да се научи "да продава", но е направено по осмиващ и рушащ достойнството на всеки служител начин и вместо гордост, предизвиква срам.
Видеото на "Фантастико" подценява зрителя, дори и обикновената тананикаща домакиня, която трябва да се впечатли от банана под шлифера на един от персонажите. Визуализацията е категорично доказателство, че компанията няма маркетингова стратегия за развитие на бранда, нито че мисли дългосрочно за връзката на марката с потребителя. Посланието е хаотично, неадекватно, текстът е продуктов, но отблъскващ, а опитът хорът да е метафора на екипността в компанията за тези 25 години, е повече от тъжен. Когато отбелязваме годишнина на компанията трябва да комуникираме, включително с рекламна комуникация, ценностите на марката и визията на компанията, както и отношение към обществото, а не да показваме кебапчета и прясно изпечен хляб по провокативен начин. И, да, има лоша реклама, която с помощта на интернет, се превръща в мазно петно върху имиджа на компаниите.
Д-р Александър Христов, акаунт директор в комуникационната агенция Civitas и преподавател в УНСС и НБУ
Видеата, които станаха популярни през последните седмици и предизвикаха сходни весели реакции, всъщност са доста различни като генезис и цел. За корпоративното видео на Виваком – каквото и да кажем, ще бъде съчинение по картинка. Виждаме, че решава мотивационни въпроси, но не знаем какви точно са те и затова не можем да кажем дали е релевантно или не. То изглежда зле, но извадено извън контекст.
Видеото на "Уникредит Булбанк" очевидно се опита да адресира стереотипи за банковите служители, което е важно. Това на "Фантастико" обаче е в другата крайност – то е насочено към външни публики, а какво иска да каже, вероятно само авторите му могат да кажат, което е проблем. Освен това то притежава от онзи фалшив корпоративен патос, който, смятам, е все по-трудно смилаем от потребителите. Според мен големият проблем в две от видеата – това на "Фантастико" и на "Виваком", е кинаджийството. Определено се вижда прекалено голямата роля на режисьори и сценаристи и прекалено малкия принос на маркетингови и ПР професионалисти. В крайна сметка това не са филмчета за неделя вечер, а важни инструменти във вътрешните и външните комуникации. И към тях трябва да се подхожда стратегически. Освен това видеото ще играе все по-важна роля в комуникационните дейности на компаниите, това е тенденция, която ще се развива и определено трябва да обръщаме повече внимание на това, за да постигаме съвършенство.
Мартин Димитров, основател на рекламната агенция Nitram
Тези три видеоматериала са проблемни за една крайно компактна група от българското население: това е групата на възпитаните, притежаващи определена естетика и култура, грамотни хора. За широките народни, а както се вижда, и за широките корпоративни маси, отчайващата липса на вкус, драматизирането на глупостта и нескопосаното илюстриране на простотията, не представляват особен проблем.
Несъмнено най-обраното видео е това на Bulbank: в него нищо кой знае колко притеснително няма, просто едни хора показват татуировките си на своите колеги. В края на краищата, човечеството е преживявало далеч по-страшни неща.
"Фантастико" и "Виваком" са "следващо ниво" или по-скоро, трагична реалност. Те са ярък пример за схващането на доста от българските рекламодатели, че като държиш в ръката си пачка, това ти дава не просто правото, но и те дарява със способността да хванеш в ръката и химикалка, и камера, и палитра. Няма никакво значение дали видеото на "Виваком" е за вътрешна или външна употреба. Даже по-лошо, че е за вътрешна. То показва пълната готовност за крайна арогантност, липсата на елементарна корпоративна култура, отсъствието на ценностна система и кича като норма. Принципно истинските големи компании правят точно обратното на това, което "Виваком" са поднесли на служителите си. Които, подозирам, много са се забавлявали. Напоследък често ми се налага да цитирам Боян Пенев (би било прекрасно от "Виваком", хайде не чак да го прочетат, но да му хвърлят едно око), ще го цитирам и сега: "Само стадното честолюбие, политическата злоба и отмъстителният деспотизъм, само съмнителните цели и тъмните домогвания създават у нас по-дълбоки връзки и колективност". Написано е преди стотина години, много преди "Виваком" да пуснат 4G. За съжаление точно тези, които поради мащаб, поради въможности и ако щете, дори и поради гузност, би трябвало да променят средата към по-добро, точно на тях, както се вижда от видеата, ама и през ум не им минава да го направят.
Пеещи служители, ожесточена битка за клиенти и тайни татуировки. Тези три различни сценария на корпоративни комуникационни видеа, целящи да покажат човешката страна на бизнеса, предизвикаха буря от емоции и коментари в социалните мрежи тази седмица.Общото между трите клипа на телекома "Виваком", търговската верига "Фантастико" и банката "Уникредит Булбанк" са главните действащи лица - служителите, които би трябвало да бъдат първата допирна точка с клиентите и основни посланици на марката. Ефектът и от трите промоционални видеа обаче като че ли беше, че много потребители не успяха да разберат комуникацията и тя събуди у тях повече въпроси, отколкото желание да станат техни клиенти. Допълнителен конфуз се получи и от опитите на "Виваком" и "Фантастико" да свалят видеата от мрежата. Но всички знаем, че интернет не работи по този начин и това по-скоро вкарва компаниите в допълнителна спирала от обяснения.Попитахме трима комуникационни експертиВ клипа на "Виваком" се акцентира на отдадеността на петима служители, които на всяка цена трябва да се преборят за поредния клиент на компанията. Видеото проследява един техен работен ден и начина, по който общуват както по между си, така и с потенциалните абонати на телекома. Малко след публикуването на видеото, то беше изтрито с обяснение, че е направено за вътрешно-корпоративна комуникация. "Капитал" изпрати въпроси на "Виваком", но не получи отговори от компанията.Доста по-малко корпоративни и бизнес елементи присъстват във видеото на "Фантастико", което е публикувано по повод 25-годишнината на веригата. В него служители, облечени в тоги като госпъл хор, танцуват и възпяват качеството на продуктите в магазините.Видеото на "Уникредит Булбанк" може да бъде определено като доста по-умерено, тъй като е сглобено от поредица от снимки, на които не се показват лицата на служителите. Идеята му е да покаже алтернативен на корпоративния образ на банковите служители чрез татуировките на някои от тях. В основата на комуникацията е "тайнственият живот на банкерите".А ето какво мислят хора от бранша за трите клипа:


description: Необслужваните вземания в сектора отново намаляват след две поредни тримесечия с ръст

title: Лизинговите компании сключиха нови сделки за 381 млн. лв. през лятото

maintext:
© ЮЛИЯ ЛАЗАРОВА
Лизинговите компании в България са сключили нови сделки за над 381 млн. лв. през третото тримесечие на 2016 г. Сумата е със 7.2% по-малка в сравнение с периода април – юни, а спрямо година по-рано е отчетен ръст от 2.16% благодарение на оперативния лизинг. Това показват данните от публикуваната през седмицата секторна статистика на Българската народна банка (БНБ) за края на септември.Общият размер на пазара обаче запазва възходящата си тенденция на развитие и към края на деветмесечието достига 3.28 млрд. лв. Увеличението на тримесечна база е с 0.83%, а в сравнение с година по-рано е отчетен ръст от 7.38%. През периода юли – септември повишение има както при финансовия лизинг, който съставлява над 96% от пазара, така и при оперативния лизинг. Така за поредно тримесечие обемът на пазара остава в диапазона 3-3.3 млрд. лв., в който се движи през последните вече над три години. Секторът достига пика в развитието си в края на 2008 г., когато вземанията на компаниите в бранша бяха почти 6 млрд. лв. Последвалото в годините на кризата забавяне на икономиката и свитата инвестиционна активност на бизнеса обаче доведоха и до намаляване на бизнеса на лизинговите дружества.Летните месеци традиционно носят известно затишие на пазара след обичайно раздвижване през пролетта и това се забелязва и през тази година. Тенденцията се вижда в почти всички сегменти на пазара на финансов лизинг, който формира над 96% от общия лизингов пазар. Изключенията са сделките за отдаване на машини, съоръжения и индустриално оборудване, където обемът на новосключените договори нараства със 17.8% спрямо второто тримесечие и достига 87.5 млн. лв. В сравнение с периода юли–септември 2015 г. обаче те са с 13.7% по-малко. Доста по-осезаем е ръстът при лизинга на недвижимо имущество, където увеличението е с внушителните 333% на тримесечна и 159% на годишна база, но от доста по-ниски изходни позиции. За третото тримесечие общата стойност на новосключените договори в този сегмент е 20.1 млн. лв.Общо за периода стойността на новите сделки по финансов лизинг е близо 367 млн. лв., което представлява спад с 5.63% на тримесечна и с 0.53% на годишна база. Пазарът на оперативен лизинг обаче продължава да се радва на сравнително силен интерес и макар и сключените сделки да са с близо 40% по-малко спрямо отчетеното за периода април-юни, на годишна база стойността им се е увеличила с внушителните 655% до 11.6 млн. лв. Характерното за оперативния лизинг е, който все още държи под 5% от пазара, че при него активите само се наемат за определен период от време, през който лизингополучателят ги използва срещу заплащане на парична вноска като наем, но в края на договорения срок не ги придобива.След две последователни тримесечия на леко повишаване в обема на необслужваните вземания на лизинговите дружества за периода юли–септември данните на БНБ показват известно подобряване в качеството на портфейлите. В края на деветмесечието проблемните договори са на стойност 374.7 млн. лв. в сравнение с 406 млн. лв. към полугодието и 406.1 млн. лв. към септември 2015 г. Делът на нередовните вземания спрямо общия лизингов портфейл намалява осмо поредно тримесечие и към септември 2016 г. вече е 11.43%.Подобряващото се качество на портфейлите има положителен ефект и върху финансовите резултати в сектора, като за деветмесечието лизинговите компании отчитат обща печалба от 91.4 млн. лв. в сравнение с 35.9 млн. лв. година по-рано.


description: "Интер карс България" успя да смути съня на големите търговци на авточасти и създаде бизнес за 56 млн. лв.

title: Разрушителят на статуквото

maintext:
Очакванията на Вихрен Богданов са приходите да продължат да растат - за тази година предвижданията са те да достигнат 80 млн. лв.
© ВЕЛКО АНГЕЛОВ
Статията е част от класацията на най-динамичните малки и средни компании "Гепард". Поръчайте изданието на хартия или в pdf формат тук или на 02/4615 271 и 02/4615 349. Цена 15 лв. с ДДС и доставка.
Визитка
Име: "Интер карс България"
Сектор: Авточасти
Създадена: 2011 г.
Собственик: Inter Cars, Полша
Управител: Вихрен Богданов
Във фирмата планират един от най-големите си проекти досега - отварянето на голям собствен склад край София.
"Може и с малко, но всички растем." Репликата е отпреди години на един от сериозните играчи на пазара на автомобилни части. Идеята беше, че при фрагментиран пазар за стотици милиони евро място има за всички. Но навлизането на първата международна компания в сектора донякъде обърка плановете на мнозина. Доказват го и резултатите й. Само за четири години от старта си в България полската компания Inter Cars успя да създаде бизнес за над 56 млн. лв., което я праща сред лидерите. Растежът й през 2015 г. от над 106% я нарежда сред най-динамичните и в секторната класация на "Гепард". Всъщност подобен е скокът на оборота й и през последните три години.По неофициални оценки търговията с автомобилни части вече е над 450 млн. евро годишно. Причината е ясна: автопаркът в страната е остарял - според КАТ над 85% от 4.1 млн. превозни средства в България са над 10-годишни. Още по-зле - 70% от тях са над 15-годишни. Което означава, че имат нужда от резервни части и услуги. Като добавим и емоциите на българския шофьор към личния автомобил, потенциалът за бъдещ растеж е налице. На същото мнение е и Вихрен Богданов, управител на българското дружество "Интер карс България". Според него големите и утвърдени играчи продължават да растат с около 10% на година.Inter Cars е най-големият търговец на авточасти в Централна и Източна Европа с приходи от над 1 млрд. евро и пазарна капитализация от 870 млн. евро. България беше естествена част от експанзията на групата в региона и през 2011 г. тя навлезе в страната с различна стратегия и бизнес модел от българските фирми. За разлика от повечето компании в бранша полският гигант заложи само на продажби на едро - тоест доставя от своите обекти на сервизи и търговци. Концепцията на "Интер карс" е да работи с местни партньори по градове под марката на фирмата. Компанията не изисква от тях първоначална такса, а предоставя стоката, софтуера и ноу-хау. Те отговарят за разходите за поддръжката на обекта и наемането на служители и автомобилите за превоз. Така търговци и мениджъри от бранша успяха да започнат собствен бизнес.Фирмата гарантира бързата доставка на части до своите клиенти, като всекидневно има редовни курсове до големия склад на групата в румънския град Брашов. През последните години по-големите играчи на пазара инвестираха в развитието на своите IT платформи, чрез които клиентите им да имат бърз достъп до целия каталог. Според Богданов навлизането на технологиите е една от най-сериозните промени на пазара през последните години - така доставчиците достигат до клиентите по-бързо, а самите сервизи и търговци имат голям избор във всяка категория. Цялата група Inter Cars продължава да развива системата си, като в процеса са ангажирани и специалисти от България.Интересна част от стратегията на компанията тук беше, че "Интер карс" не започна бизнеса си от най-големия пазар в страната - София, а от по-малки градове в Северна България. Фирмата стъпи три години след дебюта си - през 2014 г. в столицата, която бързо се превърна в двигател на растежа. През тази година беше отворен и първият обект в друг голям пазар - Пловдив.В момента компанията има 20 обекта в страната, а плановете за следващата година са да отвори още десет. Макар официалните служители на "Интер карс България" да са над 50, за бизнеса в цялата страна работят над 300 души във фирмите на партньорите в местните обекти. Очакванията на Богданов са приходите да продължат да растат - за тази година предвижданията са те да достигнат 80 млн. лв.Във фирмата планират и един от най-големите си проекти досега - отварянето на голям собствен склад край София. Все още не е ясно кога ще стане това, но плановете са той да започне да функционира до една година. Целта е ясна - да се намали зависимостта от курсовете от Румъния. "В момента всеки ден между България и Румъния пътуват по десет буса и над два тира", казва Вихрен Богданов. Заради мостовете над Дунав понякога транспортът среща трудности, като новият проект ще ограничи рисковете от закъснение. "Тази непредвидимост ни влияе. Самата доставка през деня ще е далеч по-адекватна", допълва мениджърът. Чрез близостта си до София складът ще може да снабдява половината страна през деня.Новият склад ще има над 100 000 позиции, колкото и този в Брашов. Той ще бъде съществена част и от друг амбициозен план на полската група - навлизането в Гърция. Inter Cars иска да отвори първия си обект в Северна Гърция през пролетта, а наличностите в София да подкрепят разширяването в южната страна.Друга част от стратегията на "Интер карс България" е налагането тук на сервизната концепция на Inter Cars Q-Service, която включва и доставка на оборудване. Полската група отваря първия подобен обект преди 18 години и в момента има над 550 подобни сервиза. Според Богданов фирмата вече има достатъчно клиенти в България, които проявяват интерес към концепцията.С развитието на проектите си и разширяването на обектите в страната във фирмата планират скоро да се борят за първото място в бранша. Дългогодишен лидер на пазара е "Евро 07", чиито приходи за 2015 г. са 98 млн. лв. Ако "Интер карс България" продължи да се развива с подобни темпове, секторът скоро може да има нов водач.


title: Графика на деня: Стойността на агропродукцията на ЕС надхвърля 400 млрд. евро

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 47 // 26.11.2016 Прочетете Капитал Daily Брой 222 // 29.11.2016 Прочетете


description: Компаниите търсят начин да се справят с доминацията на Amazon

title: Изкуственият интелект навлиза все повече в онлайн търговията

maintext:
© Heinz-Peter Bader
Конкуренцията от Amazon удря всички традиционни търговци, дори най-големите вериги в САЩ като Target и Wal-Mart.
Amazon конкурира успешно дори определени марки като The North Face и Skechers, които се надяват да вдигнат продажбите си с по-добри сайтове и улеснено пазаруване. На другия фронт са по-малките онлайн търговци.
Amazon в момента се развива в много посоки, докато
по-малките ритейлъри насочват стратегията си към оптимизиране на сайтовете и по-добро изживяване за клиентите. "Електронната търговия не се е променила особено през последното десетилетие", коментира Анди Нараянан, вицепрезидент по продажбите в Sentient, стартъп за създаване на иновативен изкуствен интелект. "Ние даваме възможност на изкуствения интелект да изведе на преден план продуктите, които клиентът би желал. Така персонализираме изживяването на всеки клиент до невиждано ниво досега."
Един от примерите как точно работи изкуственият интелект, разработван от Sentient, е италианската марка Cosabella. Компанията използва алгоритми от ново поколение, за да тества за отрицателно време опциите си за нов дизайн на уебсайта - процес, който традиционно взима много време. Кортни Конъ
л, маркетингов директор в Cosabella, коментира, че смяната
на дизайна веднага се е отразила на продажбите, които са отбелязали скок от 35%. Конъл смята компанията да продължи да използва изкуствения интелект и в други аспекти на бизнеса си, като маркетинговите кампании. "Много хора виждат изкуствения интелект като нещо студено, като едно бъдеще на роботи. За мен нещата стоят напълно противоположно - аз виждам изкуствения интелект като нещо, насочено изцяло към клиентите", коментира още Конъл.
През последните години онлайн търговията следва една и съща формула - по-привлекателни сайтове, по-лесно пазаруване и по-бърз достъп до информация за кредитни карти. Този сезон обаче все повече електронни търговци поемат по пътя на нова стратегия, която да спомогне за по-добри продажби, пише Financial Times. Става дума за изкуствения интелект, който претърпява все по-скоростно развитие.В момента изкуственият интелект е много по-сложно устроен, отколкото преди години, като той може да помогне на онлайн пазаруването по няколко начина. Основното предимство е, че според преференциите на потребителя интелектът дава персонализирани предложения на всеки потребител. Това не е нова стратегия, като големите търговци като Amazon имат подобна система от години, но сега тя навлиза масово и при по-малките търговци. Чатботовете, които помагат на пазаруващите да се ориентират по-лесно в сайтовете, също са сред тактиките, които стават все по-често използвани в сектора.Технологията се развива на бърза скорост в момент, в който традиционните търговци на дребно се сблъскват с все повече проблеми при конкуренцията с електронните си колеги. Самите онлайн магазини от своя страна търсят успешната формула, с която да се справят с убийствената конкуренция на пазара. Някои от смятаните за най-горещи точки на Силициевата долина стартъпи като Fab и One Kings Lane, разработващи иновативни технологии за онлайн сектора, се провалиха гръмко през тази година. Така остава въпросът какви тенденции да следват електронните търговци.


description: Столицата преживява разцвет на посещенията от чужденци заради интензивната конкуренция между нискотарифните компании RyanAir и WizzAir

title: Дискретният туристически бум в София

maintext:
RyanAir има амбициозния план да достигнe 1.7 млн. пътници на година в полетите си от и до София през 2017г.
© Надежда Чипева
Темата накратко
София изживява туристически разцвет през последните месеци заради интензивната конкуренция между нискотарифните компании RyanAir и WizzAir.
Основна и растяща група гости на столицата са млади хора от европейски страни на възраст между 20 и 30 години.
Градът се оформя като целогодишна туристическа дестинация, което дава на бизнеса шанс за постоянен обем работа и възможност да планира по-добре.
"Посещаемостта ни е нараснала до 40% през последната година. При нас идват основно млади хора, между 18 и 25 години, изцяло от страни в ЕС, които се интересуват от по-ниската цена." Hostel Mostel
"Не всеки чуждестранен клиент е турист. Има голям процент от тях, които се установяват да живеят в България и при нас те се увеличават. Имаме партньорство с Erasmus Student Network, които са едно тяло от около 300 - 400 студенти, които идват на Erasmus в български университети." Георги Георгиев, собственик на Skaptobar и Skaptoburger
"Профилът на туриста, посещаващ София, не се различава от съвременния профил на туриста в световен мащаб – той е по-взискателен, защото разполага с повече информация, търси иновативен туристически продукт, добро съотношение качество - цена, чиста природа и контакти с местното население." Иво Маринов, директор на общинското дружество "Туризъм"
Петък, 11 часа преди обед. Ноемврийското слънце е необичайно приветливо, а пред Съдебната палата в центъра на София гъмжи от хора. Тълпата е шарена като реклама на Benetton и шуми на различни езици. Скандинавки с бебешки колички. Прегърнати възрастни двойки, увити в шаловете си. Доброволците от Free Sofia Tour се повдигат на пръсти, за да преброят туристите. Бързо успяват да ги разпределят в няколко групи. Всяка от тях, с размерите на училищен клас, поема на своята първа среща със София.Повечето я поглъщат с любопитство. Като 23-годишния служител по въздушен контрол от Хампшър, Великобритания, Мик, който обича да открива нови места сам. Или като Франческо (28 г.) и Йоана (27 г.), които поддържат връзката си от разстояние между Белгия и Италия, но решават да прекарат заедно уикенда в София, защото "беше толкова евтино да дойдем, а никога не сме били". Или като двамата братя Алексис (21 г.) и Никос (27 г.), за които българската столица е първата спирка от дългоочакваната им европейска ваканция.Общото между всички тези млади европейци и плановете им за пътуване е фактът, че София вече е на 20 евро разстояние (отиване и връщане) от дома им. Благодарение на ударното стъпване на нискотарифния превозвач RyanAir на летище София с 21 полета през септември и октомври тази година и интензивната му конкуренция с другата нискотарифна компания, WizzAir, която също последователно разширява дестинациите, София преживява истински туристически разцвет. Видно от пътникопотока през Терминал 1, данните от местата за настаняване, привлечения туристически данък и оборотите на заведенията, последният месец е бил рекорден за индустрията, която печели от туристи (виж графиките). Освен че носят позитивен икономически ефект за града и правят живота в него една идея по-цветен и интересен, растящите групи чужденци са шанс София да придобие собствена физиономия сред европейците отвъд новинарските клишета за столицата на "най-бедната и корумпирана страна в ЕС"."Ние си бележим ръст всяка година между 10 и 15%. Тази година си вървеше по план до октомври, когато RyanAir започнаха да влияят много силно на пазара, и оттогава е лудница", казва Стефан Огнянов от "Асоциация 365", неправителствената организация, която организира безплатни пешеходни турове на английски език Free Sofia Tour из историческия център на града. Според най-голямата платформа за пътувания Trip Advisor Free Sofia Tour е най-популярната услуга в To Do списъка на туристите в София. Доскоро доброволците на организацията са посрещали най-много гости между май и септември, но тази година есенният сезон е необичайно силен.Стефан Огнянов отчита 130% ръст на разходените чужденци през октомври в сравнение със същия период миналата година, като през уикендите изпращат поне 5 гида на началната точка на туровете, за да поемат потока от хора. "Май и юни са ни най-силните месеци по принцип, но октомври този път беше месец, в който счупихме рекордите", потвърждава и Георги Георгиев, собственик на две заведения в София, които попадат в топ 20 на Trip Advisor - Skaptoburger и Skaptobara.По данни на Столичната община от началото на годината до 20 октомври София е посрещнала и настанила близо 1.5 млн. гости, като от тях чужденците са около 950 хиляди души. "Капитал" се свърза с пет големи хотела в централната част на София, които попадат в топ 10 на платформата Booking.com по предпочитания на идващите в столицата туристи. Макар да не предоставиха конкретни данни, всички заявиха, че отчитат чувствителен ръст на чуждестранните посетители, който отдават и на увеличаващите се полети до София на нискотарифните компании.От самите RyanAir регистрират средно около 94% натовареност през септември и октомври на всички маршрути, които оперират до и от София. "От септември RyanAir свързва София с ключови градове от Европа с висока концентрация на бизнес услуги, включително Берлин, Брюксел, Лондон, Мадрид и Милано", коментира пред "Капитал" Денис Барaбас, който се грижи за продажбите и маркетинга в RyanAir за Централна и Източна Европа. "Непрекъснато промотираме София и България като туристическа дестинация с външни и вътрешни медийни кампании, като таргетираме както настоящи, така и потенциални клиенти, с ниски тарифи и специални "светкавични" продажби", обясни той.Извън бързия и видим ефект на евтините самолетни билети според туристическата администрация на града интересът към София расте устойчиво от няколко години насам. Директорът на общинското предприятие "Туризъм" Иво Маринов цитира годишната класация Маѕtеrсаrd Glоbаl Dеѕtіnаtіоnѕ Сіtіеѕ Іndеx, според която София е в топ 10 на градовете в Европа с най-бърз ръст на броя посетители за периода 2009 - 2016 г. със средногодишен темп на растеж от 7%.Освен по-лесната достъпност на София Маринов добавя конкурентните цени за настаняване, "инвестициите на общината в подобряване на транспортната инфраструктура и градската среда и създаването на нови туристически атракции" сред причините за увеличаващия се поток от туристи.Наблюденията на хотелиери и собственици на заведения сочат, че София привлича повече посетители и заради нестабилността на доскоро предпочитани дестинации като Истанбул, Кайро и Маракеш. "Някои от пристигащите при нас казват, че в региона по-интересна им е Турция, но сега се въздържат от пътуване дотам, защото се притесняват. Затова избират България, която за някои от посетителите ни е достатъчно интересна и екзотична като алтернатива на Турция", разказват служителите в "Хостел Мостел", предпочитано място за отсядане от младежи от ЕС на възраст между 18 и 30 години.Двайсет и четири годишната студентка от Австралия Стиви например, която обикаля Европа от 4 месеца и срещаме на Free Sofia Tour, признава, че София не е била в първоначалния й маршрут. Но след няколко консултации с Trip Advisor и майка си решава да смени билетите за Истанбул с такива за София и Пловдив и не съжалява.Младежи като Стиви - между 20- и 30-годишни, въоръжени с джобното знание на Trip Advisor, Lonely Planet и Google Maps, които често пътуват сами, съставят си low-cost маршрути според програмата на фестивалите в Европа и търсят да "преживеят" мястото, на което са - са основна и растяща група сред посетителите на София. Те представляват голяма част от гостите на хостели, апартаменти, които се отдават през Booking.com и AirBnb, и от клиентите на заведенията за хранене и баровете в София.Най-често идват от Великобритания, Германия, Италия, Испания и Гърция и прекарват средно по един уикенд в София. "Първоначално идват просто защото им е интересно и не знаят нищо за София, и това, което ги впечатлява, е, че градът е много по-хубав, отколкото са очаквали", споделя наблюденията си от шест години обиколки Free Sofia Tour Стефан Огнянов. "Харесва им, че градът е все още зелен, че центърът е пешеходен, хората - дружелюбни, а храната - вкусна, макар и не уникална за региона", изброява още той.Друго ключово предимство на столицата е доброто съчетание цена - качество на храната, спането и нощния живот според Людмил Илков, управител на ресторанта за българска кухня "Хаджидрагановите къщи". Това е най-честата обратна връзка, която им оставят клиентите им в Trip Advisor (заведението е в топ 10 на заведенията с най-висок рейтинг в платформата в София), като сравняват и с други страни в Централна и Източна Европа.Средната сума например, която оставят техните посетители на едно хранене, е 25 - 30 лева. "Хаджидрагановите къщи" инвестират последователно в последните няколко години в създаването и поддържането на адекватен профил в Trip Advisor, в доброто си индексиране в търсачките и картите на Google и във включването си в специализирани гайдове за заведения и печатни карти на града.Отделно заведението работи с над 50 туроператора, които водят организирани групи туристи, напоследък най-често от Азия (Япония, Китай и Южна Корея). В момента около 50% от гостите им през цялата година са чужденци. Най-видимата промяна, която носи това за бизнеса им, е излизане от спиралата на цикличността - слабо лято и силна зима или обратното."От пролетта на 2015 г. обемът от чужденци изравни тези пикове и спадове и постоянно имаме един близък обем на работа за разлика от предишни години. Това ни позволява да планираме много по-добре, защото не очакваме месеци, които ще са катастрофа и в които ще се чудим как да задържим персонала", разказва Людмил Илков.Всъщност фактът, че София се оформя като целогодишна туристическа дестинация, сам по себе си се отразява позитивно на бизнесите в града. Собственикът на апартамент "Хотелина" Николай Крушарски, чийто имот е сред най-високо оценените в платформата Booking.com за София, казва, че почти през цялата година обектът му е зает от 2-3 дни до цяла седмица, като 60% от гостите му са хора на възраст между 20 и 30 години.И все пак, ако си отваряме ушите за мнението на туристите, София все още е привлекателна предимно с екзотичната си непознатост. И тепърва трябва да работи върху създаването на собствен бранд и идентичност, така че да направи моментния си туристически възход по-устойчив. Желанието на общината да я позиционира като "модерен европейски град с фокус културно-познавателен туризъм" засега е по-скоро в сферата на пожелателното говорене.Самата администрация има какво още да се постарае, за да осигури адекватна услуга за туристи. Обратната връзка от бизнеса е, че информационните центрове са трудно откриваеми за туристи, не работят през уикенда и липсват адекватни на времето (разбирайте мобилни приложения) рекламни материали на различни езици с интересни идеи как да прекараш повече време в града и страната.С други думи, представете си, че София в момента е като празен лист хартия, на който гостите й могат да напишат всичко. И имаме огромен потенциал да направим така, че то да е нещо хубаво като: "Искам пак."По темата работи и Весислава Антонова


description: Това търговско споразумение е потенциално бедствие за нашата страна, каза новоизбраният президент във видеозапис, разпространен от преходния му екип,...

title: Тръмп ще изтегли САЩ от договора за Транстихоокеанското партньорство в първия си ден като президент

maintext: Това търговско споразумение е потенциално бедствие за нашата страна, каза новоизбраният президент във видеозапис, разпространен от преходния му екип, съобщава Financial Times. "Вместо него ще водим преговори за справедливи двустранни търговски споразумения, които ще върнат работните места и индустрията на американска земя", добавя той.Договорът беше подписан през 2015 г. от 12 страни в района.Освен това на 20 януари, когато ще встъпи в длъжност, Тръмп ще издаде указ за отменяне на редица държавни регулации, ще отмени някои ограничения над производството на енергия, включително на шистов газ и петрол и въглища, ще нареди на министерството на отбраната да изготви план за борба с кибератаки, допълва Reuters.


description: Плановете на бъдещия президент за намаляване на данъците, повече разходи и нови инвестиции в инфраструктура ще доведат до по-високи цени. В момента...

title: Пазарите очакват по-висока инфлация в САЩ заради Тръмп

maintext: Плановете на бъдещия президент за намаляване на данъците, повече разходи и нови инвестиции в инфраструктура ще доведат до по-високи цени. В момента залозите за нивата на инфлация в САЩ са на най-високите нива от миналото лято, посочва FT. Очакваният за по-висока инфлация пролича и през доходността на 10-годишни американски облигации, която достигна почти 2% - най-високото ниво от март. А това индикира и очаквания за по-високи лихви, което може да се прехвърли и в други държави. В момента инфлацията в САЩ е 1.5%, като целевото ниво е 2%.


description: Това ще е третото автомобилно представителство в града

title: "Автосвят" инвестира 2 млн. лв. в шоурум на "Опел", "Мазда" и "Сузуки" в Плевен

maintext:
Проектът на шоурума е на архитектурно бюро "Проконсулт" Плевен
[Капитал]
Вносителят на автомобили "Автосвят" ще инвестира 2 млн. лв. изграждане на шоурум и сервиз на "Опел", "Мазда" и "Сузуки" в Плевен. Трите марки стъпват за пръв път в Плевен, съобщи за "Капитал" инвеститорът Красимир Кюркчийски, управител на "Автосвят". Предвижда се строителството на новата сграда да приключи до края на февруари догодина, след което ще последва доставката на оборудването. Сградата ще се разположи на изхода за София в непосредствена близост под Лозаро-винарския техникум на ул. "Цар Самуил".Имотът с площ 8.2 дка е в жк "Сторгозия". Сградата е триобемна, с разгъната площ почти 1500 кв.м, разделена е на три отделни шоурума за трите марки, сервиз със съответните прилежащи офиси, приемно помещение за сервиза и необходимите обслужващи площи. За изпълнител за грубия строеж и металната конструкция е избрана плевенската фирма "Станеви груп", уточни Трифон Трифонов, управител на "София естейтс" проектен мениджър на обекта. Към сградата е предвиден паркинг с общо 53 паркоместа.Инвестицията в Плевен е поредна за "Автосвят" и "Автосвят Моторс" след реализираната през 2006 г. в Русе. С нея общият размер на направените вложения заедно със закупуване на терените ще достигне 7 млн. лв., уточни Борислав Кюркчийски. От 1997 до 2009 година основна дейност на "Автосвят" ООД е търговията с автомобилни части и масла за леки и лекотоварни автомобили.Към момента фирмите са специализирани в продажбата на автомобили от марките "Опел", "Мазда" и "Сузуки", сервизна дейност, както и авточасти, аксесоари и принадлежности за автомобили. Дейността по продажбите е организирана в две направления – продажба на автомобили и авточасти на крайни клиенти и продажби на едро и корпоративни клиенти.От 2006 г. фирмата е вносител на "Опел", от 2014 г. е дилър на "Мазда, а от 2015 г. и на "Сузуки", като за този период реализираните продажби на нови автомобили надхвърлят 1200, което прави фирмата лидер в Русе и региона. В Плевен работят още две представителства на автомобилни марки. "Фолксваген" на оторизирания дилър за Северозападна България - "Автотехника - ПМ" ЕООД и "Мото-Пфое" с марките на "Форд", "Волво", "Ленд Роувър".